CELEX: C2005/182/42
Language: lv
Date: 2005-07-23 00:00:00
Title: Lieta C-183/05: Prasība pret Īriju, ko Eiropas Kopienu Komisija iesniedza 2005. gada 22. aprīlī

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/22
            
         Prasība pret Īriju, ko Eiropas Kopienu Komisija iesniedza 2005. gada 22. aprīlī
   (Lieta C-183/05)
   (2005/C 182/42)
   tiesvedības valoda — angļu
   Eiropas Kopienu Tiesā 2005. gada 22. aprīlī izskatīšanai ir iesniegta prasība pret Īriju, ko cēla Eiropas Kopienu Komisija, kuru pārstāv Mišels van Beks [Michel Van Beek], pārstāvis, kam palīdz Metjū Vemēre [Matthieu Wemaëre], avocat, kas norādīja adresi Luksemburgā.
   Prasītājas prasījumi Tiesai ir šādi:
   
               —
            
            
               atzīt, ka, aprobežojot Direktīvas 92/43/EEK par dabisko dzīvotņu, savvaļas faunas un floras aizsardzību (1) 12. panta 2. punkta un 13. panta 1. punkta b) apakšpunkta transponēšanu Īrijas tiesībās tikai ar tām sugām, kas minētas Direktīvas IV, kas mīt Īrijā, Īrija nav izpildījusi šīs Direktīvas 12 .panta 2. punkta un 13. panta 1. punkta b) apakšpunkta prasības un pienākumus, ko tai uzliek Līgums;
            
         
               —
            
            
               atzīt, ka nepieņemot vajadzīgos īpašos pasākumus, lai ieviestu Direktīvas 92/43/EEK 12. panta 1. punktā noteikto stingrās aizsardzības sistēmu, Īrija nav izpildījusi šīs direktīvas 12. panta 1. punkta prasības un pienākumus, ko tai uzliek Līgums;
            
         
               —
            
            
               atzīt, ka, paturot spēkā Īrijas likumdošanas normas, kuras ir pretrunā ar Direktīvas 92/43/EEK 12. panta 1. punktu un 16. pantu, Īrija nav izpildījusi šīs Direktīvas 12. panta 1. punkta un 16. panta prasības un pienākumus, ko tai uzliek Līgums;
            
         
               —
            
            
               piespriest Īrijai atlīdzināt tiesāšanās izdevumus.
            
         Pamati un galvenie argumenti
   Komisija uzskata, ka Īrija nav izpildījusi Direktīvas 92/43/EEK prasības, pamatojot to šādi:
   
               —
            
            
               Direktīvas 92/43/EEK (Dzīvotņu direktīva) 12. panta 2. punkta transpozīcija Īrijas tiesībās ir nepilnīga, jo tiek aizliegta Direktīvas IV pielikuma a) daļā minēto sugu turēšana, pārvadāšana, pārdošana, maiņa vai piedāvāšana tirdzniecībai tikai attiecībā uz tām dzīvnieku sugām, kuras mīt Īrijā'
            
         
               —
            
            
               Direktīvas 92/43/EEK 12. panta 1. punkta transpozīcija Īrijas tiesībās ir nepilnīga, jo Īrija nav pieņēmusi nepieciešamos īpašos pasākumus, lai efektīvi izveidotu stingras aizsardzības sistēmu attiecībā uz IV pielikuma a) daļā minētajam dzīvnieku sugām, kuras mīt Īrijā;
            
         
               —
            
            
               Direktīvas 12. panta 1. punkta un 16. panta transpozīcija ir neprecīza, jo pastāv paralēls izņēmumu režīms, kas nav saderīgs ar 16. panta piemērošanas jomu un piemērošanas nosacījumiem, un kā rezultātā Īrija nav izpildījusi tai ar Direktīvas 12. panta 1. punktu uzlikto pienākumu izveidot stingras uzraudzības sistēmu attiecībā uz Direktīvas IV pielikuma a) daļā minētajam dzīvnieku sugām.
            
         
      (1)  OV L 206, 22. 07. 1992., 7. lpp.